કેલેવે ગાર્ડન – અમિકાલોલા ફોલ પછી હવે અમારી વિઝીટ હતી પાઇન માઉન્ટનના આ બોટનીકલ ગાર્ડનની. અહીં સમગ્ર વર્ષ દરમ્યાન કોઇને કોઇ વિવિધ આકર્ષણો તો લોકોને ખેંચી લાવવા પુરતા હોય છે. માર્ચ અને અપ્રિલ ની વચ્ચે અહીં અઝેલિયા, માઉન્ટન લોરેલ, ડોગવૂડ, ડેફોડીલ , ડેઇઝીથી લીલાછમ લાગતા આ કેલેવે ગાર્ડનમાં તમામ સીઝનલ એક્ટીવીટી જેવીકે સ્પ્રીંગ સેલીબ્રેશન – સમર ફેમીલી એડવેન્ચર , ઓટમફીસ્ટ ઓફર થાય તો સાથે “ફેન્ટ્સી ઇન લાઇટ” નામના લાઇટ એન્ડ સાઉન્ડ શૉ માં અનેક ઝિલમિલાતા તારા જેવી લાઇટથી હોલીડે સીઝન માં લાખોની સંખ્યામાં લોકોને આકર્ષવામાં આવે.આ સિવાય અહીંનુ કાયમનુ અને મહત્વનુ આકર્ષણ છે ” સેસીલ બી ડે” બટરફ્લાય સેન્ટર જ્યાં સેંકડો-હજારોની સંખ્યામાં અનેક્વિધ રંગબેરંગી પતંગિયા મોટા ગ્લોબ જેવા ડૉમમાં મુક્ત રીતે પોતાની મસ્તીમાં લહેજતથી ઉડતા જોવા. પણ અમને સૌથી વધુ યાદ રહી ગયો અહીંના એમ્ફી થિયેટરમાં જોયેલો યાયાવર પક્ષીઓની સફરનો શૉ. તદ્દન ઉત્તરેથી લગભગ આપણા નળ સરોવર કે થોળ જેવા બીજા અનેક અભ્યારણ સુધીનો પંથ કાપીને આવતા આ નાનકડા જીવની ઉડાન ભરવાની તાકાત , કોઇ નેવીગેટર વગર- કોઇ નકશા વગર પોતાની અંદરની સૂઝથી અત્યંત લાંબા સમય સુધી અત્યંત લાંબો પંથ કાપતા આ યાયાવર પક્ષી વિશેની જાણકારી તો આજ સુધી ક્યાંય જોવ મળી નહોતી